ไลฟ์วีเวอร์

ไลฟ์วีเวอร์ () เป็นนามแฝงของนิรันดร์ พฤกษามณี  ตัวละครในแฟรนไชส์สื่อโอเวอร์วอตช์ เขาปรากฏตัวครั้งแรกในโอเวอร์วอตช์ 2 ซึ่งเป็นวิดีโอเกมฮีโรชูตเตอร์มุมมองบุคคลที่หนึ่งที่พัฒนาโดยบริษัทบลิซซาร์ดเอ็นเตอร์เทนเมนต์ โดยได้รับการเพิ่มเข้าในรายชื่อตัวละครที่เล่นได้ของเกมใน ค.ศ. 2023 และให้เสียงพากย์โดยภูวินทร์ ตั้งศักดิ์ยืน

ไลฟ์วีเวอร์ได้รับการออกแบบโดยแดริล แทน เพื่อเป็นการเฉลิมฉลองวัฒนธรรมไทย โดยเป็นฮีโรในสาย "ซัพพอร์ต" ที่เน้นการรักษาและการทำงานเป็นทีม ในประวัติของโอเวอร์วอตช์ เขามาจากครอบครัวที่ร่ำรวยและชื่นชอบพืชรวมถึงการทำสวน เมื่อเติบใหญ่ เขาได้คิดค้นเทคโนโลยีทางเลือกที่สามารถผลิตสารอินทรีย์ที่มีคุณสมบัติในการรักษาได้ นิรันดร์ตั้งใจที่จะนำสิ่งประดิษฐ์นี้จากสถาบันที่เข้าเรียนไปใช้เอง ซึ่งกระตุ้นให้นิรันดร์ต้องหลบหนีโดยใช้สิ่งประดิษฐ์ของตนในการเยียวยาโลก และใช้ชื่อผู้หนีคดีว่าไลฟ์วีเวอร์

ไลฟ์วีเวอร์ได้รับการตอบรับเป็นอย่างดี โดยได้รับคำชมในเรื่องการออกแบบตัวละครที่วิจิตรบรรจง ตลอดจนความมองโลกในแง่ดีและบุคลิกภาพที่กระตือรือร้นในการช่วยเหลือผู้อื่น ตัวละครนี้ได้กลายเป็นหัวข้อการศึกษาวิจัยเกี่ยวกับการนำเสนอตัวละครที่มีความหลากหลายทางเพศในวิดีโอเกม โดยหลาย ๆ คนบรรยายถึงการปรากฏตัวของเขาในการเลือกตัวละครโอเวอร์วอตช์ว่าเป็นการรวมเอาทุกกลุ่มเข้าไว้ด้วยกัน และถือเป็นก้าวสำคัญในการแสดงถึงตัวละครที่มีความหลากหลายทางเพศ

 แนวคิดและการออกแบบ 
แนวคิดของเขาอยู่บนพื้นฐานของความคิดเรื่อง "ดรูอิดแห่งนิยายวิทยาศาสตร์" ครั้นเมื่อได้รับการยอมรับให้เป็นฮีโรไทยแล้ว นักพัฒนาที่บริษัทบลิซซาร์ดได้สร้างตัวละครนี้ขึ้นเพื่อเป็นการเฉลิมฉลองวัฒนธรรมไทย ร่วมกับรูปทรงมณฑล ส่วนในเกม ทางบริษัทบลิซซาร์ดมองว่าไลฟ์วีเวอร์เป็นตัวละครสนับสนุนที่ผู้เล่นจะชื่นชอบหากมองหาตำแหน่งในสนามรบได้ดี มากกว่าการเล็งเป้าหมายที่แม่นยำ

 การปรากฏตัว 
นิรันดร์ พฤกษามณี มีชื่อเล่นว่าบัว เกิดที่เทศบาลนครเชียงใหม่ ประเทศไทย โดยเป็นบุตรคนกลางของครอบครัวที่ร่ำรวยมาก เขาเติบโตมาด้วยการไปงานเทศกาลพฤกษศาสตร์และเดินเล่นในสวนกว้างใหญ่ของบ้านเขา โดยดูแลต้นไม้ร่วมกับคนสวนของครอบครัว ในไม่ช้าพ่อแม่ของนิรันดร์ก็ส่งเขาเข้าเรียนที่คณะสถาปัตยกรรมวิชการ์ ซึ่งเขาได้พบกับสัตยา วาสวานี และได้ร่วมห้องกับเธอในช่วงหนึ่ง เมื่อเขาโตขึ้น นิรันดร์ก็ใช้ทรัพย์สมบัติของครอบครัวเพื่อการเดินทาง ในไม่ช้า เขาได้สร้างไบโอไลต์ ซึ่งเป็นทางเลือกของเทคโนโลยีฮาร์ด-ไลต์ ของวิชการ์ที่สามารถผลิตสารอินทรีย์และสามารถรักษาบาดแผลได้ภายในพริบตา เขาใฝ่ฝันที่จะมอบไบโอไลต์ให้กับโลกอย่างเสรี แต่ทางวิชการ์กลับต้องการครอบครองสิ่งประดิษฐ์ของนิรันดร์เพื่อจุดประสงค์ที่ชั่วร้าย เขาปฏิเสธและหลบหนีออกจากสถาบันพร้อมกับเทคโนโลยีดั้งเดิมของเขา ส่งผลให้บรรดานักกฎหมายของวิชการ์และกองกำลังอันตรายอื่น ๆ ไล่ล่าเขา โดยขณะนี้ นิรันดร์ซึ่งเป็นไลฟ์วีเวอร์ผู้หลบหนี กำลังหลบหนีจากวิชการ์ และใช้ไบโอไลต์เพื่อเยียวยาโลกรวมถึงทำให้เป็นสถานที่ที่ดีกว่าเดิม นอกจากนั้น บริษัทบลิซซาร์ดได้ยืนยันว่าไลฟ์วีเวอร์เป็นแพนเซ็กชวล โดยมีเสียงพูดที่บ่งบอกถึงความสัมพันธ์ที่อาจเกิดขึ้นกับบาติสต์

 รูปแบบการเล่น 
การยิงหลักของเขาคือฮีลลิงบลอสซัม ซึ่งจะส่งพลังการรักษาออกไปเป็นชุด ๆ ให้แก่พันธมิตร และสามารถชาร์จพลังเพื่อปล่อยพลังจำนวนแน่นอนได้ ส่วนการยิงรองของเขาคือธอร์นวอลลีย์ ซึ่งเป็นการยิงกระสุนแหลมคมคล้ายเข็มออกมาเป็นชุด ไลฟ์วีเวอร์สามารถใช้รีจูเฟอเนติงแดชเพื่อเคลื่อนที่ไปยังตำแหน่งใหม่ได้อย่างรวดเร็ว พร้อมทั้งฟื้นฟูพลังชีวิตของตนเองไปด้วย เขาสามารถสร้างแท่นชั่วคราวที่ยกตัวขึ้นเมื่อผู้เล่นคนใดก็ได้เหยียบลงไป โดยใช้ความสามารถเพเทิลแพลตฟอร์มของเขา ในขณะที่ไลฟ์กริปสามารถดึงผู้เล่นฝ่ายเดียวกันเข้ามาหาเขาพร้อมกับทำการรักษาได้ และเดิมที ไลฟ์วีเวอร์มีความสามารถติดตัวที่ชื่อว่าพาร์ทิงกิฟต์ ซึ่งจะสร้างชุดปฐมพยาบาลที่ผู้เล่นทั้งสองฝ่ายสามารถเก็บได้เมื่อเขาตาย แต่ความสามารถติดตัวนี้ได้ถูกลบออกไปในการอัปเดตแพทช์เมื่อวันที่ 25 เมษายน ค.ศ. 2023 ส่วนความสามารถขั้นสุดยอดของเขาคือทรีออฟไลฟ์ ซึ่งเป็นสิ่งปลูกสร้างที่สามารถวางได้ทุกที่บนแผนที่ โดยจะรักษาพันธมิตรทั้งหมดที่อยู่ในรัศมี และสามารถบดบังทัศนวิสัยได้

 อ้างอิง 

หมวดหมู่:ตัวละครที่เป็นแพนเซ็กชวลชาย
หมวดหมู่:ตัวละครในบันเทิงคดีที่มีความสามารถเกี่ยวกับการรักษา
หมวดหมู่:ตัวละครในบันเทิงคดีจากภาคเหนือของประเทศไทย
หมวดหมู่:ตัวละครชาวไทยในวิดีโอเกม
หมวดหมู่:ตัวละครที่มีความหลากหลายทางเพศในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครโอเวอร์วอตช์ 2
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2566